सनखेड़ा में गीत, नाटक से सरकार की योजनाओं का करेंगे प्रचार
बरेली| भारत सरकार के क्षेत्रीय प्रचार निदेशालय सूचना एवं प्रसारण मंत्रालय की सागर व मंदसौर इकाई द्वारा सनखेड़ा विकासखंड बाड़ी में जिला प्रशासन रायसेन के सहयोग से 7 मार्च को विशेष प्रचार अभियान के तहत मातृ एवं शिशु स्वास्थ्य एवं मिशन इंद्रधनुष, कुष्ठ, बेटी बचाओ, बेटी पढ़ाओ, प्रधानमंत्री जन-धन योजना, स्वच्छ भारत मिशन, विश्व महिला दिवस पर केंद्रित विशेष प्रचार कार्यक्रम का आयोजन किया जाना है। कार्यक्रम में विषय विशेषज्ञों द्वारा उक्त विषयों की जानकारियां दी जाएगी। साथ ही गीत नाटक व स्थानीय कलाकारों द्वारा नाच, गाने के माध्यम से रैली का आयोजन व स्वास्थ्य परीक्षण, स्वस्थ्य शिशु प्रतियोगिता प्रश्न मंच का आयोजन किया जाएगा। जिसमें सही उत्तर देने वालों को विभाग की ओर से पुरस्कृत किया जाएगा।
hin_Deva hin_Deva